open-index/open-wikipedia-markdown huggingface dataset:
מאגיה ללא דמעות

**מאגיה ללא דמעות** (באנגלית: **Magick Without Tears)** היה הספר האחרון שנכתב על ידי המיסטיקן האנגלי אליסטר קראולי, אף על פי שהספר יצא לאור רק לאחר מותו של קראולי.

הספר נכתב בשנת 1943, והורכב מסדרה של מכתבים, אך יצא לאור רק בשנת 1954, בתוספת הקדמה מאת העורך, קארל גרמר . עבור רבים, הספר הזה הוא ראייה לכך שקראולי היה צלול בדעתו גם בשנותיו האחרונות, חרף התמכרותו הקשה להרואין

## שם הספר
הספר יצא לאור בשם "מאגיה ללא דמעות", אך תחילה היה שמו "אליסטר מבאר הכל" (Aleister Explains Everything).

## תקציר
הספר מורכב מ-80 מכתבים לאנשים שחקרו ולמדו את תורת הנסתר בכלל ואת המאגיה בפרט. המכתבים המתועדים בספר מנגישים את תובנותיו של קראולי בתחומי הקשורים למאגיה ולת'למה, בבהירות ושנינות. בין נושאי הספר ניתן למצוא את הקבלה, יוגה, אסטרולוגיה, מוות, דת, נישואים, ועוד.

## מהדורות
* מהדורה ראשונה יצאה בשנת 1954, וכללה הקדמה מעורך הספר, קארל גרמר.
* מהדורה שנייה יצאה בשנת 1973.
* בשנת 1982, יצאה המדורה השלישית הספר.
* מהדורה רביעית יצאה לאור ב-1 באפריל 1991, וכללה הקדמה ועריכה מחודשת של ישראל רגארדי.

## הערות שוליים

קטגוריה:כתבים מאגיים
Cape God

***Cape God*** (בעברית: "**קייפ אלוהים**") הוא אלבום האולפן הרביעי של הזמרת-יוצרת הקנדית עלי X. האלבום יצא לאור ב-21 בפברואר 2020 על ידי חברת התקליטים טווין מיוזיק. מתוך האלבום יצאו שני סינגלים וארבעה סינגלים שיווקים.

## שחרור וקידום
לאלבום עצמו יצאו ארבעה סינגלים שיווקים, הראשון ביניהם, "Fresh Laundry", יצא ב-27 בספטמבר 2019. אחריו יצא הסינגל השיווקי השני "Rings a Bell" ב-18 באוקטובר, ואז כסינגל השיווקי השלישי "Regulars", ב-8 בנובמבר. לאחר מכן גם "Love Me Wrong", בשיתוף פעולה עם טרוי סיון, יצא כסינגל השיווקי הרביעי ב-6 בדצמבר 2019.

"Devil I Know", יצא לאור כסינגל הראשון מותך האלבום ב-31 בינואר 2020 ב-8 במאי, יצא "June Gloom", כסינגל שני מותך האלבום.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי עלי X
קטגוריה:אלבומים באנגלית
קטגוריה:אלבומי רוק אלטרנטיבי
סמואל מרסדן ברוקס

**סמואל מרסדן ברוקס** (באנגלית: **Samuel Marsden Brookes**; 8 במרץ 1816 – 31 בינואר 1892) היה צייר אמריקני יליד אנגליה. הוא התמחה בטבע דומם של דגים וצייד, אך החל כצייר דיוקנאות והפיק גם כמה ציורי נופים.

## ביוגרפיה
הוא נולד למשפחה עשירה ממוצא הולנדי. אביו, בוטנאי, ניהל משתלה גדולה לצמחים אקזוטיים, בלונדון. בשנת 1833 היגרה משפחתו לארצות הברית, וביקשה לבסס את עצמה והתיישבה בסמוך למה שהיה אז העיר החדשה של שיקגו.

כנער פיתח עניין באמנות. הוא העתיק יצירות של אמני פורטרטים והפיק מיניאטורות משלו. למרות הכישרון, אביו לא הסכים שהאמנות תהווה לו מקצוע לחיים. עם זאת, ברוק לקח שיעורי רישום מג'יימס באומן ובשנת 1841 הפך לצייר נודד. זמן קצר לאחר מכן התחתן עם ג'וליה ג'ונס (1825–1898), אותה הכיר במילווקי.

עד 1845 הוא חסך מספיק כסף כדי לנסוע חזרה לאנגליה, שם העתיק את ציורי המאסטרים הישנים בכל הגלריות בלונדון. הוא תכנן להישאר שלוש שנים ולבקר באיטליה, אך אשתו וילדיו הפצירו בו לחזור הביתה אחרי שנה אחת בלבד. כשהוא חזר לאמריקה, הוא התפרסם דיו כדי למשוך לקוחות עם הכנסה גבוהה יותר והתבסס בוויסקונסין, בסמוך למשפחת אשתו. כשהיה שם, עשה כמה עבודות בהזמנה של החברה ההיסטורית של ויסקונסין. הוא גם קנה משק קטן.

ממוזער|סמואל ברוקס, דגי קוד
בשנת 1851 שמע גדעון דאני, אמן ימי מסן פרנסיסקו, על ברוקס מגיסתו של ברוקס שעברה לשם בשנת 1850 ויצא ללמוד איתו. הוא היה איתו שש שנים ושכנע את ברוקס כי סן פרנסיסקו תהיה מקום טוב יותר עבורו. לכן בהזדמנות הראשונה, בשנת 1862, ברוק נסע לשם, אהב את מה שראה והחליט להישאר.

ברגע שג'וליה אשתו יכלה להסדיר את מכירת הנכסים שלהם, היא והילדים באו בעקביו והתיישבו במחוז סן פרנסיסקו. הוא ודאני חלקו סטודיו במשך שנים רבות. מאוחר יותר הוא שיתף אולפן עם אדווין דיקין. הוא גם לקח תלמידים ביניהם היה גם ויליאם קית.

בשנת 1865 הוא סייע בארגון איחוד האמנות בקליפורניה. מאוחר יותר הוא נבחר לסגן נשיא התאחדות האמנות בסן פרנסיסקו והיה מייסד המועדון הבוהמי. בשלב מסוים זמן לא רב לאחר בואו, הוא ויתר על ציור דיוקנאות לטובת ציור טבע דומם, שעבורם הוא נודע הרבה יותר.

דגים היו הנושא האהוב עליו והוא תפס את רובם באופן אישי.

חלק מיצירותיו הוזמן על ידי אדווין ב. קרוקר ומרי הופקינס סירלס, אלמנתו של מארק הופקינס.
ממוזער|סמואל ברוקס, דיוקן של סלומון יונו, 1865
רבים מציוריו אבדו כשמכון מארק הופקינס לאמנות נשרף בעקבות רעידת האדמה בשנת 1906.

## קישורים חיצוניים

* 

## הערות שוליים

קטגוריה:ציירים אמריקאים
קטגוריה:מהגרים מבריטניה לארצות הברית
קטגוריה:אמריקאים שנולדו ב-1816
קטגוריה:אמריקאים שנפטרו ב-1892
תמי אולמן

**תמר (תמי) אולמן** (נולדה ב-23 בדצמבר 1954) היא עורכת דין ישראלית, המתמחה בתחומי עבירות מין, רצח, דיני צבא, סמים, תעבורה ופלילים. בנוסף לכך, היא מכהנת כממלאת מקום יושב ראש לשכת עורכי הדין הארצית. קודם לכן כיהנה כיושבת ראש לשכת עורכי הדין במחוז חיפה.
[ממוזער|עורכת הדין תמי אולמן נואמת בהפגנה בחיפה של [בונות אלטרנטיבה בחזית בית הדין הרבני, 18 ביולי 2023]]

## ביוגרפיה
אולמן נולדה בשנת 1954 בחיפה, לכתריאל שהיה חבר "אגד" ולרינה שהייתה עקרת בית. למדה בבית הספר הריאלי בחיפה.
בנעוריה הייתה אלופת ישראל בסייף. אולמן טופחה על ידי מי שהייתה המורה שלה מבית הספר חנה כרמי, ובעלה השופט אמנון כרמי, שגם בנם היה אלוף סייף.
בשנת 1981 סיימה את לימודי המשפטים, לאחר שלמדה גם בארצות הברית, שם קיבלה מלגת ספורטאית מצטיינת. את התמחותה עשתה אצל השופט אמנון כרמי. ולאחר מכן, עבדה כשכירה אצל עורך הדין טומי נדשי. כעבור שנה וחצי יצאה לדרך עצמאית והקימה משרד משל עצמה. נכון ל-2020, משרדה דורג על ידי דן אנד ברדסטריט כאחד משבעת המשרדים המובילים בישראל בתחום המשפט הפלילי. באפריל 2023 נבחר משרדה על ידי דן אנד ברדסטריט כאחד מעשרת המשרדים המובילים בישראל באותה השנה בתחום הפלילי. https://www.duns100.co.il/rating/%D7%A2%D7%95%D7%A8%D7%9B%D7%99_%D7%93%D7%99%D7%9F/%D7%9E%D7%A9%D7%A4%D7%98_%D7%A4%D7%9C%D7%99%D7%9C%D7%99 בבחירות ללשכת עורכי הדין בישראל שהתקיימו ב-2023, נחתם הסכם שותפות בינה ובין עמית בכר שבמסגרתו היא מונתה לממלאת מקומו בלשכה.

ב-16 באוקטובר 2023 הודיעה אולמן כי לשכת עורכי הדין תשלול את רישיונם של עורכי דין שהביעו תמיכה בחמאס בזמן טבח שבעה באוקטובר.

## חיים אישיים
אולמן נשואה למנתח הפלסטי פרופסור יהודה אולמן, ולהם שלושה ילדים ביולוגים. ילדיהם של הזוג אולמן הצטיינו גם הם בענף הסייף. לזוג גם ארבעה ילדים מאומצים. המשפחה מתגוררת בדניה שבחיפה.

## תיקים בולטים

תמי אולמן היא סנגורית פלילים. בין התיקים הבולטים שבהם היא ייצגה:
* תיק דלאל דאוד, אשר זוכתה מרצח בעלה מחמת הספק, בבית המשפט המחוזי בחיפה. אך לבסוף הורשעה ברצח בבית המשפט העליון ונשלחה למאסר עולם.
* תיק שוד הברינקס – ייצגה את אילן קופרמן-סגל לאחר שגנב 4.7 מיליון ש"ח ממשאית שהובילה כסף בחברה שבה עבד.
* תיק הדורס טל מור – אשר הורשע בדריסת בנו של שופט בית המשפט העליון, מישאל חשין, בעת שרכב על אופניו. מור נשלח ל-12 שנות מאסר, מתוכן ריצה 7 שנים ושוחרר לחופשי.
* רצח תהילה נגר – ייצגה את ראיד רושרוש אשר הורשע בהריגת תהילה נגר ונשלח ל-19 שנות מאסר.
* ייצגה את יחיא עדואן פרחאן אשר הורשע ברצח דנה בנט. על פרחאן נגזר שלושה מאסרי עולם מצטברים ועוד 12 שנה. השופטים קבעו כי המעשה היה "רצח לשם רצח", ללא סיבה, וכי בנט לא נאנסה לפני מותה.
* ייצגה את אלי בוחבוט, סגן אלוף בצה"ל אשר הואשם בסוף שנת 2002 באונס חיילת. בשנת 2006 הוא זוכה, וכשנה לאחר מכן הגיש תביעת פיצויים נגד צה"ל והחיילת המתלוננת.
* ייצגה את אביבי לב, אשר הואשם על ידי בתו, ורד לב, כי אנס אותה בילדותה. התיק נסגר עקב התיישנות וחוסר ראיות.
* פרשת הירי בלוחם מג"ב נעים מאדי – ייצגה את אפיק טויבי אשר הורשע בהמתה בקלות דעת.

## קישורים חיצוניים

* 
* עו”ד תמי אולמן המספרת על תיקים מרתקים בעבודתה כסנגורית
* 

## הערות שוליים

קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:סייפות ישראליות
קטגוריה:סייפים ישראלים
קטגוריה:דניה: אישים
קטגוריה:ישראליות שנולדו ב-1954
קטגוריה:ישראלים שנולדו ב-1954
Get You

**Get You** (בעברית: **להשיג אותך**) הוא סינגל שהוקלט על ידי הזמר הרוסי אלכסיי וורוביוב. השיר יצא לאור ב-29 ביוני 2011, וייצג את רוסיה באירוויזיון 2011.

## אירוויזיון 2011
השיר יצג את רוסיה באירוויזיון 2011, שם סיים במקום ה-9 בחצי גמר ובמקום ה-16 בגמר.

קטגוריה:שירי אירוויזיון 2011
קטגוריה:שירי רוסיה באירוויזיון
סאטורן איון

**סאטורן איון** (באנגלית : **Saturn Ion**) היא מכונית משפחתית גדולה וקומפקטית מתוצרת חטיבת **תאגיד סאטורן**  (קרוי גם : **Saturn LLC**) מבית ג'נרל מוטורס אשר יוצרה בין השנים 2007–2002 (דגם שנת 2003) בארצות הברית

## מפרט טכני
* מספר מושבים : 4-5
* מנוע קדמי-רוחבי
* מנועי בנזין
* סוג הנעה : הנעה קדמית 4x2
* דגם "Red Line" יוצר בין השנים 2004–2007 בצבעים : אדום, כחול, שחור ומוכסף
### תצורות
* 4 דלתות סדאן
* 4 דלתות קופה ("Quad coupé" )

## גלריה

קובץ:Saturn-Ion.jpg | "סאטורן איון"
קובץ:Saturn Ion green hl.jpg | "סאטורן איון"
קובץ:Saturn ION silver 4-door coupe doors.jpg | "סאטורן איון" דגם קופה 4 דלתות
קובץ: SATURN ION COUPE.jpg| "סאטורן איון" דגם קופה 4 דלתות
קובץ:Saturn Ion Quad Coupe.JPG | "סאטורן איון" דגם קופה 4 דלתות
קובץ:2003-04 Saturn Ion Coupe.jpg | "סאטורן איון" דגם קופה 4 דלתות
קובץ:Saturn-Ion-RedLine.jpg | "סאטורן איון" דגם "RedLine"


## ראו גם
* סאטורן סקיי
* סאטורן רילאי
* סאטורן אאוטלוק

## קישורים חיצוניים

* 
* 

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:דגמי מכוניות שהושקו ב-2002
קטגוריה:מכוניות אמריקאיות
איון
בניין ויינרייט

**בניין ויינרייט** (באנגלית: **Wainwright Building**) הוא גורד שחקים מוקדם השוכן ברחוב הערמונים 709, דאונטאון סנט לואיס, מיזורי, ארצות הברית. הבניין בן 10 קומות ומתנשא לגובה של 41 מטרים. הוא תוכנן על ידי האדריכלים דנקמר אדלר ולואיס סאליבאן ונבנה בין השנים 1890–1891. בניין ויינרייט נחשב כביטוי הראשון לפונקציונליזם בגורדי שחקים מוקדמים. הבניין נקרא על שמו של אליס ויינרייט, מבשל משקאות אלכוהוליים מקומי, קבלן בניין ומי שמימן את בנייתו.

הבניין רשום כנקודת ציון עירונית ולאומית ומתואר כ"אב טיפוס בעל השפעה רבה למבני משרדים מודרניים" על ידי המרשם הלאומי של מקומות היסטוריים. האדריכל פרנק לויד רייט כינה אותו "הביטוי האנושי הראשון של בניין משרדים גבוה מפלדה כאדריכלות".

הבניין היום שייך למחלקת המבנים של מדינת מיזורי.

במאי 2013, הוא הוזכר בסדרת סרטי התעודה That Changed America 10 של ה-PBS כאחד מ-10 המבנים ששינו את אמריקה, שתוכנן בידי לואיס סאליבן, "אבי גורדי השחקים".

## רישוי, תכנון ובנייה
בניין ויינרייט הוזמן על ידי אליס ויינרייט, מבשל משקאות אלכוהוליים מקומי, מתוך צורך לחללי משרדים עבור ניהול אגודת מבשלי סנט לואיס. היה זה המינוי השני לתכנון מבנה רב קומות בסדר גודל זה של חברת האדריכלים "אדלר וסאליבן", אשר הגיעה להכרה בין-לאומית לאחר הקמתו של בניין אודיטוריום בן עשר הקומות בשיקגו, שתוכנן בשנת 1886 והושלם בשנת 1889. הקומה הראשונה של בניין וויינרייט תוכננה כקומת מסחר לחנויות נגישות לרחוב, והקומה השנייה מלאה במשרדים ציבוריים נגישים ורחבים. הקומות העליונות תוכננו עם משרדים קטנים יחסית (נקראים גם משרדי חלות דבש (honeycomb) והקומה העליונה שימשה כחלל טכני למכונות ומאגר מים.

## ראו גם
* גורדי שחקים מוקדמים

## קישורים חיצוניים

* 
* Building photographs"

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סנט לואיס: מבנים
קטגוריה:ארצות הברית: בנייני משרדים
אנדרו העליז

**אנדרו העליז** (באנגלית: **Merry Andrew**) הוא סרט מוזיקלי אמריקאי משנת 1958 בבימויו של הבמאי והכוריאוגרף מייקל קיד  שגם יצר את הריקודים בסרט.

התסריט מבוסס על הסיפור The Romance of Henry Menafee של פול גאליקו. מילות השירים נכתבו בידי ג'וני מרסר.

בתפקידים הראשיים משחקים דני קיי ופייר אנג'לי. בסרט יש הרבה קטעי קרקס עם לוליינות, טרפז וחיות מאולפות (אז זה היה מותר).

## תקציר העלילה
אנדרו לאראבי (דני קיי) הוא מורה בבית ספר באחת העיירות בסאסקס. הוא מלמד את התלמידים בשיטות של שירים וריקודים שלא מוצאות חן בעיני המנהל שהוא אביו הקפדן וחמור הסבר, מת'יו לאראבי (נואל פרסל). אנדרו מאורס כבר חמש שנים ללטיציה (פטרישה קאץ) ומבטיח להתחתן איתה כאשר יקבל העלאה בתפקיד. אנדרו הוא ארכאולוג חובב ובטוח שבחורבות מבנה עתיק טמנו חיילי הלגיון הרומאי פסל של האל פאן. כאשר ימצא את הפסל הוא יפרסם זאת ויקבל העלאה.

אנדרו מגיע לאתר, מתחיל לחפור ומגלה שלידו התמקם קרקס גדול - "קרקס גאליקו". מסתבר שהמקום נקנה על ידי לורד אלווד ויש לפנות את הקרקס. אנדרו משכנע את הלורד לדחות את הפינוי בשבוע ומתקבל בשמחה על ידי מנהל הקרקס אנטוניו (סלווטורה בקליני) חמשת בניו ואחייניתו סלינה (פייר אנג'לי). בין אנדרו וסלינה מתפתח רומן אהבה שמפוקח בקפדנות על ידי אנטוניו ובניו.

בקרקס יש הופעות עם חיות מאולפות, פילים, סוסים ואריות. אנדרו חופר מתחת לקרקס ולבסוף מגיח אל כלוב האריות והקהל חושב שהוא חלק מההצגה. כאשר אנטוניו מצטרד, מתבקש אנדרו להחליף אותו ככרוז והוא עושה זאת בהצלחה ולאחר מכן כולם שרים ורוקדים את "לחיים, מזל טוב" (Salud, Buna Fortuna).

סלינה מצטרפת לאנדרו במערה והם נלכדים. כולם מחפשים אחריהם ובעזרת השימפנזה אנג'ליקה מתמוטטת תקרת המערה והם מתגלים מחובקים. כדי לפתור את הבעיה הם מציעים לאנדרו למות או להכריז על רצונו לשאת את סלינה. בהסכמת סילינה בורח אנדרו מהקרקס וחוזר לבית הספר.

אנג'לינה מוצאת את פסל פאן וסלינה מביאה אותו לבית הספר. האב מרוצה ומוכרז תאריך הנישואים עם לטיציה. ביום החתונה מתברר שכל התלמידים ברחו לקרקס. אנדרו רודף אחריהם, נתפס על ידי האחים המכריחים אותו להשתתף במופע טרפז ולוליינות. גם אביו נוכח במופע ומשוכנע שטוב לאנדרו שיהיה ליצן כי אחד מאבותיו היה ליצן מוכשר.

לבסוף לטיציה מתחתנת עם דדלי (רוברט קוט), אחיו של אנדרו, ואנדרו ממשיך עם הקרקס, צמוד לסלינה.

## צוות השחקנים

## קישורים חיצוניים

* קדימון לאנדרו העליז, באתר יוטיוב
* Salud מתוך אנדרו העליז, באתר יוטיוב
* משפט פיתגורס מתוך אנדרו העליז, באתר יוטיוב

קטגוריה:סרטי 1958
קטגוריה:סרטים אמריקאיים
קטגוריה:סרטים באנגלית
קטגוריה:סרטי קרקס
קטגוריה:סרטים מוזיקליים
קטגוריה:סרטי קומדיה רומנטית
קטגוריה:סרטי מטרו גולדווין מאייר
קטגוריה:סרטי דני קיי
קרל פון מאר

ממוזער|270x270 פיקסלים|קרל פון מאר, דיוקן עצמי 1877
**קרל פון מאר** (באנגלית: **Carl von Marr**; 14 בפברואר 1858 – 10 ביולי 1936) היה צייר גרמני יליד אמריקה. הוא נולד במילווקי, ויסקונסין, בנו של החרט ג'ון מאר (1831–1921) ואשתו ברטה בודנשטיין מאר (1836–1911).

## ביוגרפיה
הוא היה תלמידו של הנרי ויאנדן במילווקי, של קארל גוסוב בברלין, ואחר כך של אוטו שטיץ באקדמיה לאמנויות יפות במינכן.

עבודתו הראשונה, "אחשוורוש, היהודי הנודד", קיבלה מדליה במינכן. אחת התמונות שלו, "פרשת שנת 1813", הייתה בגלריית האנובר המלכותית. "גרמניה" משנת 1906 קיבלה מדליית זהב במינכן, והייתה באקדמיה המלכותית הפרוסית בקניגסברג. בד גדול, "הדגלים", שצויר בשנת 1889, נמצא כעת באוסף המוזיאון לאמנות של ויסקונסין, בווסט בנד, וירג'יניה, בהשאלה קבועה מהעיר מילווקי.

בד אחר, "קיץ - אחר הצהריים", במקור מאוסף פיבי הרסט. משנת 1911 באוסף הקבוע של אוניברסיטת קליפורניה, ברקלי, קיבל מדליית זהב בברלין בשנת 1892.

מאר הפך לפרופסור באקדמיה לאמנויות יפות במינכן בשנת 1893, וב־1895 חבר באקדמיה לאמנויות בברלין.
ממוזער|293x293 פיקסלים|קרל פון מאר, הדגלים, 1889
בשנת 1916 התחתן מאר עם אלזי פלרר מסרשמיט (1872–1919), אלמנתו של הצייר פיוס פרדיננד מסרשמיט (1858–1915). נולדו להם שתי בנות יחד.

בשנת 1917 מונה מאר כיועץ פרטי לממשלת בוואריה. הוא ברח לשווייץ במהלך הרפובליקה הסובייטית הבווארית (1918-19), שחיפשה לעצור אותו בגלל הקשר הפוליטי הזה.

בשנת 1919, מאר הפך למנהל האקדמיה המלכותית במינכן, שם המשיך לעבוד עד פרישתו בשנת 1923.

הוא אובחן כחולה סרטן בשנת 1934.
ממוזער|290x290 פיקסלים|קרל פון מאר, מסתורין החיים, 1879
מאר נפטר ב־10 ביולי 1936 ונקבר בבית העלמין סולן במינכן.

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:מילווקי: אישים
קטגוריה:ציירים אמריקאים
קטגוריה:ציירים גרמנים
קטגוריה:אמריקאים שנולדו ב-1858
קטגוריה:אמריקאים שנפטרו ב-1936
Girls in the Hood

"**Girls in the Hood**" הוא סינגל שהוקלט על ידי הראפרית האמריקאית מייגן די סטליון. הוא יצא לאור ב-26 ביוני 2020, בהוצאת חברות התקליטים 1501 סירטיפייד, 300 אנטרטיינמנט והאחים וורנר, כסינגל ראשון מתוך אלבום הבכורה שלה, *[[Good News]]*.

## רקע וכתיבה
ב-24 ביוני 2020 הכריזה מייגן די סטליון על צאת השיר ברשתות החברתיות. השיר נכתב על ידי די סטליון' בובי סשנס, אילה-דה-פרודוסר והופק על ידי אילה-דה-פרודוסר. השיר הוא בסגנון הראפ רוק, ומסמפל בתוכו את שירו של איזי-אי, "Boyz-n-the-Hood" . בעקבות כך, ניתן קרדיט הכתיבה גם לאיזי אי, אייס קיוב, סקוט סטורץ' וד"ר דרה וקרדיט ההפקה לסטורץ'.

תוך כיממה, צבר השיר סך של כ-861 אלף השמעות ברשת הזרמת המדיה ספוטיפיי.

## וידאו קליפ
טרם פורסם הווידאו קליפ המלא של השיר. ב-26 ביוני 2020, בסמוך לצאת הסינגל עצמו, העלתה די סטליון לערוץ היוטיוב שלה את האודיו קליפ הרשמי של השיר, אשר מציג בתוכו קטעי וידאו שונים המלווים את מילותיו של השיר.

## ביקורת
מגזין ניו יורק סקר את השיר בחיוב באומרו, "לא רק שמייגן היא כלבה רעה גאה (ברור), אלא שהיא גם עושה את שלה כדי לתמוך בכלבות רעות אחרות בהפצת השיר".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:שירים שנכתבו על ידי סקוט סטורץ'
קטגוריה:שירי ראפ רוק
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת 300 אנטרטיינמנט
להציל את החופש הגדול

**להציל את החופש הגדול** (באנגלית: **Recess: School's Out**) הוא סרט הנפשה משנת 2001, שהופק על ידי Disney Television Animation ואולפני דיסניטון. הסרט מבוסס על סדרת הטלוויזיה "Recess" ששודרה בערוץ "Toon Disney".

## תקציר העלילה
לאחר שהחופש הגדול מתחיל, מגלה טי.ג'יי. משהו מוזר בבית הספר, יחד עם חבריו, שהביא אותם ממחנות הקיץ, הם הבינו שישנה שם מזימה להזיז את כדור הארץ ממסלולו סביב השמש ובכך להקפיא את כדור הארץ ולבטל את חופשת הקיץ בידי ד"ר בנדיקט המרושע. ד"ר בנדיקט חטף את טי.ג'יי ואת המנהל פריקלי וסיפר להם על ימי ילדותם בשנות ה-60 שם בנדיקט היה מנהל ותכנן לבטל את החופשה, המפקח פיטר אותו ומינה את פריקלי למנהל החדש ומאז הם נהפכו לאויבים. בעזרתה של בקי, אחותו של טי.ג'יי שהתנגדה לרעיון בהתחלה, החברים של טי.ג'יי אספו את הילדים האחרים ממחנות הקיץ ויחד עם גברת פינסטר וצבא המורים הם הרסו את תוכניתו של בנדיקט והצילו את כדור הארץ ואת חופשת הקיץ.

## מדבבים
*אנדרו לורנס - טי.ג'יי. דת'וויילר
*ריקי ד'שון קולינס - וינס לאסל
*ג'ייסון דייוויס - מייקי בלומברג
**רוברט גאולט - מייקי (שירה)
*אשלי ג'ונסון - ג'רטשן גרונדלר
*קורטלנד מיד - גאס גריסוולד
*פמלה אדלון - אשלי ספינלי
*דבני קולמן - המנהל פריקלי
*מליסה ג'ואן הארט - בקי דת'ווייר
*פיטר מקניקול - פרופסור פנוויק
*אפריל ווינצ'ל - גברת פינסטר / הארייט
*ג'יימס וודס - ד"ר פיליום בנדיקט
*אריק וון דטן - ארווין לוסון / קפטן בראד
* קלנסי בראון - איש קירח

### מדבבים בעברית
את גרסת הדיבוב בעברית ביימה והפיקה שפרירה זכאי.
*דין ברנד - טי.ג'יי.
*גומא פריד - וינס
*יסמין עיון - ספינלי
*אניה בוקשטיין - גרטשן
*דני אבידן - מייקי
*איל כהן - גאס
*שפרירה זכאי - גברת פינסטר / הארייט
*שמוליק טנא - המנהל פריקלי
*יהויכין פרידלנדר - פיליום בנדיקט
*אלון אופיר - פנוויק / מאמן / דמויות שונות
*מיכל צפיר - המורה גרוטקה / אשלי קווינלאן
*אסף אבידן - המלך בוב / קפטן בראד / שוטר רזה
*דורון בן-עמי - דיגר דייב
*עמי מנדלמן - מייקי (שירה) / מר דטוויילר / איש קירח / קולונל אומאלי / מדען / דמויות שונות
*דבי בסרגליק - גברת דטוויילר / אירמה (גרט) / ד"ר שטיינהיים
*תילי שרון - בקי / אשלי ארמברוסטר
*גיל זמק - מורט צ'אלק / מפקד שומרים
*אוהד שחר - ד"ר רוזנטל
*יורם יוספסברג - מפקח / שוטר שמן
*אבי חדש
*ירין שפירא
*ניר לבנברג
*מיקי ילון

## קישורים חיצוניים
* 

*

קטגוריה:דיסני: סרטי הנפשה
קטגוריה:סרטי אנימציה של סטודיו דיסני-טונס
קטגוריה:סרטי קומדיה מונפשים
קטגוריה:סרטים מבוססי סדרות טלוויזיה
קטגוריה:סרטים אמריקאיים משנת 2001
קטגוריה:סרטי 2001
קטגוריה:סרטי אנימציה על ילדים
קטגוריה:סרטי אנימציה על ידידות
יחסי סוריה–רומניה

**יחסי סוריה–רומניה** הם היחסים הדיפלומטיים הרשמיים שבין **[[סוריה|הרפובליקה הערבית הסורית]]** לבין **[[רומניה]]**.
היחסים הדיפלומטיים בין שתי המדינות כוננו לראשונה באוגוסט 1955. שתי המדינות חברות מלאות באיחוד מדינות הים התיכון.
## נציגויות דיפלומטיות
*לסוריה יש שגרירות בבוקרשט וקונסוליית כבוד בקונסטנצה.
*לרומניה יש שגרירות בדמשק ושתי קונסוליות כבוד בחלב ולטקיה.
## קישורים חיצוניים

* אתר משרד החוץ הרומני

קטגוריה:ערכים ללא קטגוריות פיזיות - יחסי חוץ
פסגת טוסלד

**פסגת טוסלד** או **פסגת טאוסלד** (באנגלית: **Tousled Peak**) היא פסגה מכוסה קרח, בקצה הדרומי של חצי האי דניאל, באזור חוף בורכגרווינק של ארץ ויקטוריה, שבאנטארקטיקה.

גובהה של הפסגה 1,220 מטרים מעל פני הים.

הפסגה ממוקמת 6 קילומטרים צפונית מזרחית לפסגתו של הר לאבוק.

## היסטוריה
### מקור השם

שמה של הפסגה ניתן לה בשנת 1906 על ידי ועדת השמות האנטארקטית של ניו זילנד.

השם הוא תיאורי - "טוסלד" משמעו "פרוע" (כמו שיער פרוע), וכך נראה הקרח השבור שבראש הפסגה.

## קישורים חיצוניים

* פסגת טוסלד באתר הסקר הגאולוגי של ארצות הברית
* פסגת טוסלד באתר הגאזט האנטארקטי של ממשלת ניו זילנד
* פסגת טוסלד באתר הגאזט האנטארקטי המשווה SCAR של ממשלת אוסטרליה
* פסגת טוסלד באתר mindat
* מחשבון מרחקים - המרחק מפסגת טוסלד לאתרים סמוכים
* פסגת טוסלד - מרחקים לאתרים סמוכים באתר peakery
* מזג אוויר נוכחי בפסגת טוסלד
** תחזית מזג אוויר עדכנית ארוכת טווח עבור פסגת טוסלד
** סטטיסטיקות מזג אוויר ונתוני מזג אוויר היסטוריים עבור פסגת טוסלד

## הערות שוליים

טוסלד
טוסלד
פוקסמיינד

**פוקסמיינד** (**FoxMind**) היא חברת משחקי קופסה ומשחקי חשיבה ישראלית, המוכרת בזכות כמה ממשחקי החשיבה המוכרים בישראל, "דאבל", "ג'ונגל ספיד", "חלומות" ועוד.

## היסטוריה
החברה הוקמה על ידי דרור שמרת ב2009. המשחקים של החברה שנוצרו מחוץ לארץ יצאו לאור לראשונה ב1991 עד הווה. נכון ל-2020, מנכ"ל החברה. החזון של החברה היה ועודנו "חברת משחקים שתהיה בה רוח ילדותית, כי אחרי הכל זהו קהל היעד העיקרי". החברה מעסיקה בין היתר ממציאי משחקים השוקדים על המצאה של משחקים, לצד ייבוא והפצה של משחקים מחוץ לישראל. אמנם, מספר המשחקים שהחברה המציאה קטן יחסית, הוא כולל מגוון משחקים מוכרים כגון דאבל, חיות במשבצות, מה בתמונה ועוד. ההכנסה העיקרית של החברה מגיעה מייבוא והפצה בארץ של משחקי קופסה מחוץ לישראל. רבים ממשחקי הקופסה בישראל מיוצרים על ידי פוקסמיינד, וביניהן חתחתול, חלומות, ג'ונגל ספיד, דוקטור יוריקה ועוד.

## קישורים חיצוניים
* 

## הערות שוליים

קטגוריה:משחקי קופסה
בגללך: אוסף שירי אהבה

**בגללך: אוסף שירי אהבה** הוא אלבום אוסף שאיגד שירים שקטים רומנטיים בולטים שהקליט הזמר אריק איינשטיין. האלבום יצא לאור בשנת 2009 וכלל 2 תקליטורים: הדיסק הראשון הוא אוסף של 20 שירים מכ-30 שנות הפעילות של איינשטיין ב"NMC", ובדיסק השני שני שירים חדשים של איינשטיין שיצאו באותה השנה כסינגלים, נכתבו והולחנו על ידי גיא בוקאטי, איתו עבד איינשטיין בשנים אלו ואף הוציא אלבום האולפן האחרון שהוציא איינשטיין בחייו, "כל הטוב שבעולם" שנתיים לפני כן, ומתוכו נכללים שירים בדיסק הראשון.

## רשימת רצועות

## קישורים חיצוניים
*

קטגוריה:אלבומי אריק איינשטיין
קטגוריה:אלבומי חברת NMC יונייטד אנטרטיינמנט
צ'יבין

**צ'יבין** (ברומנית: **Cibin**; בהונגרית: **Szeben**) הוא נהר בחבל טרנסילבניה שבמרכז רומניה, שאורכו הוא 82 קילומטרים ומקור נובע מפסגת רכס הרי צ'ינדרל. הנהר חוצה בין השאר את העיר סיביו ומכאן הגיע שמה הנוכחי ברומנית שמקורו בשמו הלטיני של הנהר (Cibinium).

הנהר, אשר מקורו מהרי צ'ינדרל (השייך לרכס ההרים של הקרפטים הדרומיים), עולה במפגש של שני נהרות קטנים יותר: Râul Mare ו-Râul Mic; נהרות אלה ממוקמים לא רחוק מראש הרי צ'ינדרל. מסלול הנהר, שאורכו הכולל 82 ק"מ, נמצא כולו על שטחה של מחוז סיביו, אשר בדרום טרנסילבניה. אגן הניקוז משתרע על פני 2,184 ק"מ.

זהו יובל חשוב של נהר אולט, הזורם אליו בסמוך לעיירה טלמאצ'יו. נהר צ'יבין יוצר שקע הנקרא שקע סיביו, בו היא העיר סיביו, אותה חוצה נהר זה. הנהר זורם דרך אזור המכונה מרגינימה סיבולוי (Mărginimea Sibiului), אזור הידוע בזכות מורשתו התרבותית ההיסטורית הייחודית.

## קישורים חיצוניים

קטגוריה:רומניה: נהרות ונחלים
קטגוריה:סיביו
קטגוריה:טרנסילבניה
יחסי בליז–יפן

**יחסי בליז–יפן** הם היחסים הדיפלומטיים הרשמיים שבין **[[בליז]]** לבין **[[יפן]]**. שתי המדינות כוננו יחסים דיפלומטיים רשמיים בנובמבר 1982.

## סחר
בשנת 2018, שוויו של הייצוא היפני לבליז עמד על 2.25 מיליארד ין וכלל בעיקר ספינות. באותה השנה, שוויו של הייבוא היפני מבליז עמד על 1.03 מ ליארד יין וכלל בעיקר דגים ופירות ים.

## ביקורים רמי דרג
### מבליז ליפן
* 1996 – ראש ממשלת בליז לשעבר, מנואל אסוויבל.

## אוכלוסייה משותפת
על פי הלשכה היפנית המרכזית לסטטיסטיקה, באוקטובר 2017 התגוררו בבליז ארבעים וחמישה אזרחים יפניים. לעומת זאת, ביוני 2018 התגוררו ביפן תשעה אזרחי בליז.

## נציגויות דיפלומטיות
ממוזער|250px|שגרירות בליז בטוקיו, בירת יפן
* בליז מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
* יפן אינה מיוצגת בבליז הן בדרג השגרירות והן בדרג הקונסולרי. יפן האמינה את שגרירותה שבקינגסטון, בירת ג'מייקה הסמוכה על בליז.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גראנדמאסטר פלאש

**ג'וזף סאדלר** (באנגלית: **Joseph Saddler**; נולד ב-1 בינואר 1958), הידוע בשם הבמה **גראנדמאסטר פלאש** (**Grandmaster Flash**), הוא די ג'יי, ראפר ואמן היפ הופ אמריקאי. הוא נחשב לאחד מחלוצי ז'אנר ההיפ הופ. להקתו Grandmaster Flash and the Furious Five הוכנסה להיכל התהילה של הרוק אנד רול בשנת 2007, והפכה ללהקת ההיפ הופ הראשונה שזכתה בתואר כבוד זה. בשנת 2019 זכה סאדלר בפרס פולאר למוזיקה.

## ביוגרפיה
ג'וזף סאדלר נולד בעיר ברידג'טאון, בירת ברבדוס. הוא היגר עם משפחתו לארצות הברית, וגדל בברונקס שבניו יורק. למד בבית הספר התיכון סמואל גומפרס, ושם הוא למד כיצד לתקן ציוד אלקטרוני. הוריו של סאדלר מילאו תפקיד חשוב בהתעניינותו במוזיקה. אביו היה חובב הקלטות. במהלך ילדותו, ג'וזף סאדלר הוקסם מאוסף התקליטים של אביו. דודו, סנדי סאדלר , היה אלוף אגרוף במשקל נוצה.

לאחר התיכון הוא השתלב בתחום הדי ג'יי בניו יורק, והשתתף במסיבות שהורגנו על ידי ראפרים שונים, כמו די ג'יי קול הרק .

ב-1978 הקים את ההרכב Grandmaster Flash and the Furious Five. ההרכב זכה להצלחה רבה בעיקר בזכות השיר "The Message"  משנת 1982.

במהלך השנים הופיע גראנדמאסטר פלאש במדינות שונות, כולל בישראל.

## קישורים חיצוניים

* 

* Grandmaster Flash Interview NAMM Oral History Program (2019)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תקליטנים אמריקאים
קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:מפיקי היפ הופ אמריקאים
קטגוריה:אמריקאים שנולדו ב-1958
קרקס מאנדיבל

**קרקס מאנדיבל** או **מאנדיבל סירק** (באנגלית: **Mandible Cirque**; מילולית: קרקס הלסת) המכונה גם **מפרץ מאנדיבל** (באנגלית: **Mandible Bay**) הוא קרקס קרחוני המעקם את קו החוף של חצי האי דניאל, באזור חוף בורכגרווינק, בארץ ויקטוריה, שבאנטארקטיקה.

הקרקס הקרחוני ממוקם 9 קילומטרים מערבית - דרומית מערבית מכף פיליפס.

## היסטוריה
### מקור השם

שמו של הקרקס הקרחוני ניתן לו בשנת 1966 על ידי ועדת השמות האנטארקטית של ניו זילנד.

השם הוא תיאורי - והוא מתאר את מראה הקרקס המזכיר צורה של הלסת התחתונה.

## לקריאה נוספת

• John L. Smellie,, Sergio Rocchi, Thomas I. Wilch, Maurizio Gemelli, Gianfranco Di Vincenzo, William McIntosh, Nelia Dunbar, Kurt Panter, and Andrew Fargo, **[https://core.ac.uk/download/pdf/80251405.pdf Glaciovolcanic evidence for a polythermal Neogene East 2 Antarctic Ice Sheet]**, Polythermal EAIS

## קישורים חיצוניים
* קרקס מאנדיבל באתר הסקר הגאולוגי של ארצות הברית
* קרקס מאנדיבל באתר הגאזט האנטארקטי של ממשלת ניו זילנד
* קרקס מאנדיבל באתר הגאזט האנטארקטי המשווה SCAR של ממשלת אוסטרליה
* קרקס מאנדיבל באתר mindat

## הערות שוליים

מאנדיבל
מאנדיבל
תאופיל פרה

**תיאופיל שארל ז'יל פרה** (צרפתית: **Théophile Ferré**; 6 במאי 1845 - 28 בנובמבר 1871) היה חבר הקומונה הפריזאית, אשר אישר את הוצאתם להורג של ז'ורז' דארבואה, הארכיבישוף של פריז וחמישה בני ערובה אחרים של הקומונה ב-24 במאי 1871.  הוא נלכד על ידי הצבא ונדון בפני בין דין צבאי והוצא להורג במחנה צבאי. היה הראשון מבין 25 חברי הקומונה שהוצאו להורג בגין תפקידם בקומונה.

## ביוגרפיה

מעט ידוע על צעירותו. ייתכן ועבד כפקיד משפטי. הוא היה תומך של המהפכן לואי אוגוסט בלאנקי וביוני 1870 נשפט כשותף במזימה לרציחתו של לואי נפוליאון ה-3 אך זוכה מחוסר ראיות. במהלך המצור על פריז נבחר לוועידת המשמר של מונטרמר.

במרץ 1871 השתלטה ממשלת הקומונה המהפכנית על פריז. פרה כיהן בוועדת ביטחון הפנים של הקומונה, גוף שקיבל סמכויות נרחבות לרדוף את אויבי הקומונה. הוא היה אחראי לזמן קצר גם על כוח השיטור המהפכני, ובהמשך היה לתובע מטעם הקומונה.

ב-5 באפריל הוציאה הממשלה צו למעצרו של כל אדם הנאמן לממשלה הצרפתית בוורסאי. העצורים הוחזקו כ"בני ערובה של תושבי פריז", ובכללם נעצר הארכיבישוף דרבוי וכמה מאות אחרים. תמורת שחרור שבויים אלו, קיוותה ממשלת הקומונה לשחרר את המהפכן בלנקי, שנעצר ב-15 במרץ עוד טרם הקמת הקומונה, אך מונה מבית כלאו כנשיא של כבוד לקומונה. עם זאת, אדולף טייר, ראש הממשלה הצרפתי, סירב לנהל משא ומתן עם הקומונה לשחרור בני הערובה.

ב-21 במאי נכנסו כוחות הממשלה הצרפתית לפריז והחל מה שכונה 'השבוע העקוב מדם' של לחימה בין כוחות הממשלה והמשמר הלאומי של הקומונה. כוחות הממשלה ביצעו הוצאות להורג של אנשי המשמר הלאומי שנשבו, ושל קומונארדים שנלכדו. עד 24 במאי החלה התנגדות הקומונה להחלש. משלחת אנשי המשמר הלאומי בראשות גוסטב ז'נטון, חבר הוועדה לביטחון פנים, הגיעה למטה החדש של הקומונה בבניין העירייה ברובע ה-11 ודרשה את הוצאתם להורג של בני הערובה שהיו בידי הקומונה והוחזקו בכלא לה רוקט. פרה, שכיהן כתובע, היסס ואחרי כן חתם על הצו המאשר את ההוצאות להורג.
ממוזער|תחריט עץ של דמותו של פרה, של פליקס ולוטון (1897)
ז'נטון ביקש מתנדבים שישמשו ככיתת יורים, והלך לכלא לה רוקט, שם בחר שישה שמות מרשימת בני הערובה, ביניהם הארכיבישוף דארבואה, המטיף של כנסיית מדלן אבה דגורי, נשיא לשכת בית המשפט בונז'יין ושלושה חברי ישועים: אלרד קלרק ודקודרי. מנהל הכלא, פרנסואה, סירב לוותר על הארכיבישוף ללא פקודה ספציפית וישירה מהקומונה. ז'נטון שלח סגן חזרה לפרה כדי לבקש זאת. פרה השיב עם פקודה כתובה, ובה ציין בתחתית הפתק "ובעיקר הארכיבישוף". ששת בני הערובה הוצאו לחצר בית הכלא, ונורו בשורה ליד הקיר.

מגיני הקומונה הצדיקו מאוחר יותר את פעולתו של פרה כמעשה תגמול על ההוצאות להורג המסוכנות שביצע הצבא הצרפתי במהלך השבוע העקוב מדם.

פרה נלכד מאוחר יותר על ידי כוחות הממשלה. הוא נשפט ונידון למוות בבית משפט צבאי באוגוסט 1871, בין היתר בשל חלקו באישור ההוצאה להורג של השבויים. לפנות בוקר 28 בנובמבר הוצא להורג על ידי כיתת יורים, לצד לואי רוסל ופייר בורז'ואה, אנשי צבא צרפת לשעבר שערקו לקומונה. פרה סירב לכסות את עיניו. במטח הירי הראשון רק נפצע, ולאחר מכן נורה ביריה בודדת נוספת.

לואיז מישל מהדמויות הבולטות של הקומונה, הייתה ידידתו הקרובה של פרה, ויש האומרים שבין השניים אף נרקמו יחסי אהבה. מישל נפטרה ב-1905, אך השניים נקברו באותו בין קברות.

## קישורים חיצוניים

* 

קטגוריה:הקומונה הפריזאית
קטגוריה:אישים שהוצאו להורג בצרפת
קטגוריה:צרפתים שנולדו ב-1845
קטגוריה:צרפתים שנפטרו ב-1871
Ddu-Du Ddu-Du

"**Ddu-Du Ddu-Du**" הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השני שלה, *[[Square Up]]*. השיר יצא לאור ב-15 ביוני 2018, על ידי חברת התקליטים YG אנטרטיינמנט, כסינגל הראשון מתוך המיני-אלבום.

השיר הגיע למקום הראשון במצעד שירי העולם הדיגיטליים.

## רקע וכתיבה
השיר נכתב על ידי טדי פארק והופק על ידי טדי פארק, אר. טי, 24, בקו בום ואיזי סיין גם כן. השיר קבע שיא היסטורי בהיסטוריה של יוטיוב כאשר צבר למעלה מ-36.2 מיליון צפיות ב-24 שעות והפך לקליפ הראשון של להקה שהצליח לעשות זאת, ולקליפ השני בהיסטוריה שהצליח לעשות זאת, כאשר הראשון שעשה זאת הוא "Look What You Made Me Do" של טיילור סוויפט, שהצליח לצבור למעלה מ-43.2 מיליון צפיות בפרק הזמן הזה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-650 מיליון השמעות.

## וידאו קליפ
הווידאו קליפ הרשמי של השיר פורסם ב-15 ביוני 2018, יום צאתו של המיני-אלבום וביום צאתו של השיר כסינגל. בפחות מ-24 שעות, צבר הקליפ למעלה מ-36.2 מיליון צפיות, מה שהופך אותו לקליפ השני בהיסטוריה של עולם המוזיקה שהצליח לעשות זאת ולקליפ הראשון של להקה שהצליח לעשות זאת.

כמו כן, הפך הקליפ לקליפ הראשון של להקה קוריאנית שחצה את רף מיליארד הצפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:זוכי פרס בחירת הנוער: שירים
קטגוריה:סינגלים בהוצאת YG אנטרטיינמנט
יחסי בליז–רוסיה

**יחסי בליז–רוסיה** הם היחסים הדיפלומטיים הרשמיים שבין **[[בליז]]** לבין **[[רוסיה]]**.

## היסטוריה

היחסים הדיפלומטיים של בליז וברית המועצות כוננו ב-25 ביוני 1991. לאחר קריסת ברית המועצות, ב-14 באוגוסט 1992, בליז הכירה בפדרציה הרוסית כמדינה היורשת של ברית המועצות. בשנת 1997 מונה קונסול הכבוד של רוסיה בבליז. חילופי משלחות דיפלומטיות בין מדינות לא בוצעו. שגריר רוסיה במקסיקו מוסמך במקביל גם עבור בליז.

## קישורים חיצוניים

* יחסי בליז–רוסיה באתר משרד החוץ הרוסי

קטגוריה:ערכים ללא קטגוריות פיזיות - יחסי חוץ
אבן א-נפיס

**אבו אל-חסן עלאא א-דין עלי בן אבי אל-חזם אל-ח'אלדי אל-מחזומי אל-קוריישי א-דמשקי** (בערבית: أبو الحسن علاء الدين علي بن أبي الحزم الخالدي المخزومي القَرشي الدمشقي) הידוע בכינוי אבן א-נפיס (ابن النفيس) היה איש אשכולות ערבי מוסלמי, שתחומי עיסוקו כללו בין היתר רפואה, אנטומיה, ספרות, תאולוגיה, ביולוגיה, משפטים, שריעה ופילוסופיה. אבן א-נפיס נודע בתור הראשון שתיאר את מחזור הריאות. כמו כן, הוא היה בעל שם באסכולה השאפעית.

## חייו
אבן א-נפיס נולד בשנת 1213 למשפחה ממוצא ערבי בכפר בקרבת דמשק. כבר בילדותו, החל ללמוד פילוסופיה, תאולוגיה וספרות. בהגיעו לגיל 16, החל אבן א-נפיס ללמוד רפואה. בשנת 1236, הגר אבן א-נפיס למצרים, שם החל בין היתר ללמוד משפטים.

אבן א-נפיס היה עד למספר אירועים היסטוריים משמעותיים במהלך חייו, כגון נפילת בגדאד ועליית הסולטנות הממלוכית.

ב-17 בדצמבר 1288, נפטר אבן א-נפיס בקהיר לאחר מספר ימים בהם הוא היה חולה.

## קישורים חיצוניים

* הגאון הנשכח: אבן אל-נפיס (סרטון יוטיוב)
* 
* 

## הערות שוליים

קטגוריה:מוסלמים
קטגוריה:סורים
קטגוריה:נפטרים ב-1287
קטגוריה:רופאים מהמאה ה-13
As If It's Your Last

"**As If It's Your Last**" (בעברית: "**כאילו זו האחרונה שלך**") הוא סינגל שהוקלט על ידי להקת בנות הקיי-פופ הדרום קוריאנית בלאקפינק. השיר יצא לאור ב-22 ביוני 2017, על ידי חברת התקליטים YG אנטרטיינמנט, כסינגל שלא מתוך אלבום.

השיר הגיע למקום הראשון במצעד שירי העולם הדיגיטליים.

## רקע וכתיבה
השיר נכתב על ידי טדי פארק, ברדר סו, צ'ויס37, פיוצ'ר באונס ולידיה פאק והופק על ידי טדי פארק גם כן. השיר נמכר בלמעלה מ-800,000 עותקים בארצות הברית ובכך הפך לאחד מהשירים הקוריאנים הנמכרים ביותר בכל הזמנים במדינה. בקוריאה הדרומית, נמכר בלמעלה משלושה מיליון עותקים.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-205 מיליון השמעות.

## וידאו קליפ
הווידאו קליפ הרשמי של השיר פורסם ב-22 ביוני 2017, ביום צאתו כסינגל. בפחות מ-24 שעות, צבר הקליפ למעלה מ-13 מיליון צפיות, מה שהופך אותו לאחד מהקליפים הבודדים באותה התקופה שהצליחו לעשות זאת. כמו כן, נחשב הקליפ לאחד מהקליפים הקוריאנים הנצפים ביותר בכל הזמנים.

נכון לאפריל 2022, מונה הצפיות של הקליפ עומד על למעלה ממיליארד צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים בהוצאת YG אנטרטיינמנט
גיא זיידמן

**גיא זיידמן** (נולד ב-17 בינואר 1989) הוא שחקן, מדבב ומתרגם ישראלי.

## ביוגרפיה
גיא זיידמן למד במכינה למשחק בסמינר הקיבוצים בשנת 2011. בין השנים 2012 – 2015 למד בבית הספר למשחק "גודמן", בבאר שבע. ב-2018 למד ריקוד למחזות זמר, בהדרכת יוסף אלון.

בין עבודותיו כמדבב ניתן למנות את ההפקות "משלוח מיוחד מכוכב X", "המופלאה: הרפתקאות ליידי באג", "משמר האריות" ו"פלונטר: הסדרה", ואת תפקידיהם של בלינקי ביל בסדרה "ההרפתקאות המופלאות של בלינקי ביל" ושל קפטן פליקר ב"פלוגלס".

## פילמוגרפיה
### תפקידים בקולנוע

### תפקידים בטלוויזיה

## קישורים חיצוניים

* גיא זיידמן , באתר The Agency

קטגוריה:שחקנים ישראלים
קטגוריה:מדבבים ישראלים
קטגוריה:מתרגמים ישראלים
קטגוריה:בוגרי גודמן - בית ספר למשחק בנגב
קטגוריה:ישראלים שנולדו ב-1989
Stay (שיר של בלאקפינק)

"**Stay**" (בעברית: "**תישאר/י**") הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך הסינגל אלבום השני שלה, Square Two. השיר יצא לאור ב-31 באוקטובר 2016, על ידי חברת התקליטים YG אנטרטיינמנט, כסינגל השני מתוך הסינגל אלבום.

השיר הגיע למקום הרביעי במצעד שירי העולם הדיגיטליים.

## רקע וכתיבה
השיר נכתב על ידי טדי פארק וסאו וון-ג'ין והופק על ידי טדי פארק גם כן. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-73 מיליון השמעות.

## וידאו קליפ
הווידאו קליפ הרשמי של השיר פורסם ב-31 באוקטובר 2016, ביום צאתו כסינגל. בפחות מ-24 שעות, צבר הקליפ למעלה מ-3.1 מיליון צפיות, מה שהופך אותו לאחד מהקליפים הראשונים של הלהקה שהצליחו לעשות זאת. כמו כן, נחשב הקליפ לאחד מ-60 הקליפים הקוריאנים הנצפים ביותר בכל הזמנים.

נכון ליוני 2020, מונה הצפיות של הקליפ עומד על למעלה מ-200 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:שירי פולק-פופ
קטגוריה:סינגלים בהוצאת YG אנטרטיינמנט
20 שנה לאהבה גדולה

**20 שנה לאהבה גדולה** הוא סיבוב הופעות של הזמרת-יוצרת הישראלית ריטה, אשר נתמך על אלבומה אהבה גדולה, שיצא בשנת 1994 והתקיים ברחבי ישראל. המופע עלה ב-9 באוגוסט 2014 והסתיים ב-9 במרץ 2017 וכלל 37 הופעות. סיבוב ההופעות כלל שירים מהאלבום "אהבה גדולה" ושירים משאר הקריירה שלה.

## רקע
על המופע נודע ב-8 במאי 2014 בעמוד הפייסבוק של ריטה. ההופעה הראשונה שתוכננה לעלות ב-12 ביולי 2014 באמפיתיאטרון בקיסריה נדחתה ל-9 באוגוסט 2014. ואילו ההופעה השנייה שתוכננה לעלות ב-9 באוגוסט 2014 באמפי פארק ברעננה בוטלה בעקבות מבצע צוק איתן.

## רשימת השירים
# אהבה גדולה
# עבד של הזמן
# הנסיכה והרוח
# שרה ברחובות
# שיר אהובת הספן
# ציפור זרה
# נוצה ברוח
# ערב כחול עמוק
# מחול מטורף
# מחכה
# שביל הבריחה
# בגידה
# תפתח חלון
# ימי התום
# אני גרה מול המים
# לבכות
# עטוף ברחמים
# בוא
# אני חיה לי מיום ליום
# ילדים זה שמחה
# רגע פרטי
#

## תאריכי הופעות

### הופעות שבוטלו

## הפקה
* רועי זו-ארץ - הפקה מוזיקלית
* אלדד ציטרין - ניהול מוזיקלי

## קישורים חיצוניים

* 
* 

## הערות שוליים

קטגוריה:סיבובי הופעות מ-2014
קטגוריה:סיבובי הופעות מ-2015
קטגוריה:סיבובי הופעות מ-2016
קטגוריה:סיבובי הופעות מ-2017
קטגוריה:סיבובי הופעות של ריטה
קטגוריה:סיבובי הופעות בישראל
פסגת אינגלנד

**פסגת אינגלנד** (באנגלית: **England Peak**) הוא פסגה חדה במסיב דופק, בהרי פנסקולה בארץ המלכה אליזבת שבאנטארקטיקה.

גובהה של הפסגה 2,150 מטרים מעל פני הים, והיא הפסגה הגבוהה ביותר בהרי רכס מסיב דופק, והפסגה הגבוהה ביותר בהרי פנסקולה.

הפסגה ממוקמת בסמוך ומזרח לפסגת נויברג; קילומטר אחד דרומית לפסגת אוונבא.

## היסטוריה
### מקור השם

שמה של הפסגה ניתן לה על ידי הוועדה המייעצת לשמות אנטארקטיים, אשר קיבלה את הצעתו של ארתור ב. פורד (Arthur B. Ford), שעמד בראש משלחת חקר של הסקר הגאולוגי של ארצות הברית.

פורד הציע לקרוא לפסגה על שמו שת אנתוני וו. אינגלנד, גאופיזיקאי של הסקר הגאולוגי של ארצות הברית, אשר חקר את מסיב דופק בעונות המחקר (הקיץ האנטארקטי) 1976–1977 ו- 1978–1979.

## לקריאה נוספת

• Dominic A. Hodgson, Peter Convey, Elie Verleyen, Wim Vyverman, Sandra J. McInnes, Chester J.Sands, Rafael Fernández-Carazo, Annick Wilmotte, Aaike De Wever, Karolien Peeters, Ines Tavernier, Anne Willems, **[https://www.sciencedirect.com/science/article/pii/S1873965210000307 The limnology and biology of the Dufek Massif, Transantarctic Mountains 82° South]**, Polar Science Volume 4, Issue 2, August 2010, Pages 197-214 https://doi.org/10.1016/j.polar.2010.04.003

## קישורים חיצוניים
* פסגת אינגלנד באתר הסקר הגאולוגי של ארצות הברית
* פסגת אינגלנד באתר הגאזט האנטארקטי של ממשלת אוסטרליה
* פסגת אינגלנד באתר הגאזט האנטארקטי המשווה SCAR של ממשלת אוסטרליה
* פסגת אינגלנד באתר peakbagger
* פסגת אינגלנד באתר mindat
* מחשבון מרחקים - המרחק מפסגת אינגלנד לאתרים סמוכים
* שעות זריחת/שקיעת שמש/ירח בפסגת אינגלנד
* מזג אוויר נוכחי עדכני בפסגת אינגלנד
** תחזית מזג אוויר עדכנית ארוכת טווח עבור פסגת אינגלנד
** סטטיסטיקות מזג אוויר עבור פסגת אינגלנד

## הערות שוליים

אינגלנד
אינגלנד
Forever Young (שיר של בלאקפינק)

"**Forever Young**" (בעברית: "**צעיר/ה לנצח**") הוא שיר שהוקלט על ידי להקת בנות הקיי-פופ הדרום קוריאנית בלאקפינק, מתוך המיני-אלבום השני שלה, *[[Square Up]]*. השיר יצא לאור ב-15 ביוני 2018, על ידי חברות התקליטים ג'יני מיוזיק ו-YG אנטרטיינמנט, ביחד עם שאר שירי המיני-אלבום.

השיר הגיע למקום הרביעי במצעד שירי העולם הדיגיטליים.

## רקע וכתיבה
השיר נכתב על ידי טדי פארק ובקו בום והופק על ידי טדי פארק ובום גם כן. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.

## הצלחה
למרות שלא יצא כסינגל, זכה השיר להצלחה רבה ברחבי העולם. במצעד 100 השירים החמים של קוריאה הדרומית הגיע למקום השני. במצעד ה-Gaon של המדינה, הגיע למקום השני גם כן. במצעד השירים של מלזיה הגיע למקום החמישי, תוך שבמצעד השירים של ניו זילנד הגיע למקום העשירי.

השיר דורג במקום ה-32 ברשימת השירים המצליחים ביותר בקוריאה הדרומית שפורסמה בסוף שנת 2018.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
Djadja

**Djadja** (בעברית: **דג'ג'ה**) הוא סינגל שהוקלט על ידי הזמרת הצרפתית-מאלית איה נקמורה, מתוך האלבום, Nakamura. השיר יצא לאור ב-6 בפברואר 2018, על ידי חברת התקליטים וורנר מיוזיק גרופ, כסינגל מתוך האלבום.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-239 מיליון השמעות.

ביוני 2020, הוציאה נקמורה רמיקס לשיר עם הזמר מאלומה.

## וידאו קליפ
הווידאו קליפ הרשמי של השיר פורסם ב-8 באפריל 2018, הועלה לערוץ היוטיוב של נקמורה.

נכון ליולי 2020, מונה הצפיות של הקליפ עומד על למעלה מ-610 מיליון צפיות.

## מיקומי שיא

## היסטוריית יציאות לאור

## גרסת רמיקס

**Djadja Remix** (בעברית: **דג'ג'ה רמיקס**) הוא סינגל שהוקלט על ידי הזמרת המאלית איה נקמורה בשיתוף הזמר קולומביאני מאלומה, כסינגל שלא מתוך אלבום. השיר יצא לאור ב-6 בפברואר 2020, על ידי חברת התקליטים וורנר מיוזיק גרופ.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות.

### וידאו קליפ
האודיו הרשמי של השיר פורסם ב-12 ביוני 2020, הועלה לערוץ היוטיוב של חברת ההקלטות וורנר מיוזיק גרופ.

נכון ליוני 2020, מונה הצפיות של הקליפ עומד על למעלה מ-10 מיליון צפיות.

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2020
קטגוריה:שירי מאלומה
קטגוריה:שירים בצרפתית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי מאלומה
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון במצעד 40 הסינגלים ההולנדיים
נמל התעופה טאלין לנארט מרי

**נמל התעופה הבינלאומי טאלין - לנארט מארי** (באסטונית: **Lennart Meri Tallinna lennujaam**, באנגלית: **Lennart Meri Tallinn Airport**) הוא נמל התעופה הבינלאומי הראשי של אסטוניה ומשמש כשער הכניסה למדינה, הוא נקרא על שמו של לנארט מרי נשיאה הראשון של אסטוניה.

הנמל ממוקם כ-4 קילומטרים ממרכזה של טאלין - והוא משמש כבסיס לחברת נורדיקה, אייר בלטיק ו-SmartLynx Airlines Estonia, שימש בעבר כבסיס לחברת אסטוניאן אייר.

## מתקני הנמל
[ממוזער|[אמבראר E-Jets|אמבראר 170 של חברת אסטוניאן אייר חונה בנמל]]
את הנמל משרתים שני טרמינלים ומסלול המראה/נחיתה אחד.
ממוזער|המסלול בנמל 08/26
ממוזער|מראה נמל התעופה מהאוויר

## קישורים חיצוניים

* 

קטגוריה:אירופה: שדות תעופה על שם אישים
קטגוריה:טאלין: מבנים
קטגוריה:אסטוניה: תחבורה
ריפוי עבדו של שר המאה

[ממוזער| ''ישו מרפא את עבדו של שר המאה'', מאת האמן הוונציאני [פאולו ורונזה, מהמאה ה -16]]
**ריפוי משרתו של שר המאה**, על פי המסופר בברית החדשה, הוא אחד מהנסים של ישו שבוצע על ידי ישו מנצרת ומופיע בבשורות מתי ולוקס (שניהם חלק מהבשורות הסינופטיות). תיאור נס זה אינו מופיע בבשורות מרקוס או יוחנן.

## סיפור נס הריפוי
על פי הברית החדשה, ישו מגיע לכפר נחום, ושר מאה (סנטוריון), מפקד צבאי רומי, שנמצא שם מבקש את עזרתו של ישו מכיוון שעבדו חולה, הוא כמו משותק, וסובל מאוד בכל אברי גופו. קהל יהודי שנאסף סביבו תומך בבקשה של שר הצבא הרומי מכיוון שהוא טוב ליהודים ועוזר להם. ישו מציע ללכת לביתו של שר המאה ולרפא את עבדו. אולם שר המאה אומר בענווה רבה: "בִּי אֲדֹנִי אַל־נָא תִטְרַח כִּי־נְקַלּתִי מֵאֲשֶׁר תָּבוֹא בְּצֵל קוֹרָתִי". ישו מתרשם מאוד מהאמונה הכנה והגדולה שמפגין שר המאה (על אף היותו רומאי ולא יהודי), ואומר לנוכחים סביבו "אֹמֵר אֲנִי לָכֶם גַּם־בְּיִשְׂרָאֵל לֹא־מָצָאתִי אֱמוּנָה גְּדוֹלָה כָזֹאת" והוא עונה בחיוב לבקשת שר המאה, "לך ויהיה לך וכאמונתך כן יהי לך", מה שגורם לכך שהעבד נרפא מיד.

## מקורות מהברית החדשה
סיפור ריפוי של עבד שר המאה - הסנטוריון, מופיע הן בבשורת מתי והן בבשורת לוקס. להלן ציטוטים מן הברית החדשה באותם קטעים.

### ציטוט מבשורת מתי

### ציטוט מבשורת לוקס

### על המקורות לתיעוד
סיפור ריפויו של עבד שר המאה אינו מוזכר בבשורת מרקוס, המוקדמת מבין ארבע הבשורות (על פי השערותיהם של אחדים מפרשני הברית החדשה). אחת התיאוריות טוענת שחומר אשר אינו מצוי בבשורת מרקוס, אך כן מצוי בבשורות מתי ולוקס, הגיע אולי ממקור קדום אבוד המכונה "Q" (קיצור לשם Quelle = מקור בגרמנית) אם זה נכון, קטע זה עדיין יהיה חריג, כפי שמאמינים שהמקור - "Q" היה אוסף של אמרות וציטוטים מדברי ישו (רשימת דרשות וציטוטים), ללא כל קשר לחומר אחר; אלא שסיפורו של עבד שר המאה כולל חומר רקע מפורט. זה יהיה גם סיפור הנס היחיד שמקורו ב "Q". אפשרות אחת היא שרק הדיאלוג תועד במקור- "Q", ושגם בשורות מתי ולוקס הוסיפו את פרטי הרקע מהיסטוריה שסופרה בעל פה.

בשורת יוחנן אכן מתעדת את סיפורו של ישו שריפא את בנו של פקיד מלכותי בכפר נחום ממרחק בבשורת יוחנן ד:54-46. פרשנים חדשנים אחדים  מתייחסים אל שני הסיפורים כאל אותו אירוע. עם זאת, בפרשנותו של ר. ת. פרנס על בשורת מתי הוא מציג טיעונים לשוניים כנגד ההשוואה של בן לעבד ולפי פרשנותו שתי העדויות צריכות להיחשב כנסים נפרדים. גם מריל סי. טני, בפרשנותו על בשורת יוחנן ואורוויל דניאל, ב"הרמונית הבשורה" שלו  רואים בהם שני אירועים נפרדים ושונים.

## שימוש בליטורגיה
המילים של שר המאה (Centurion) משמשות בתפילה הגישה הצנועה הכלולים בליטורגיקה האנגליקנית, המתודיסטית, הפרסביטריאנית, ונוצרית אחרת כחלק מליטורגיקה של סעודת האדון . המילים משמשות גם כחלק מטקס הקודש בפולחן הרומי של הכנסייה הקתולית.

## ביבליוגרפיה
* רשימת נסים והתייחסויות מקראיות של ישוע
* ישוע מנצרת ושאול השליח - תולדותיהם ופועלם, החברה לכתבי הקודש בישראל, 1976, 1991
* יוסף עמנואל לנדסמן, קורות חיי ישוע המשיח, דפוס ינץ בע"מ
* ריסטו סנטלה, המשיח בתנ"ך - לאור ספרי חז"ל, 1980, 1984, דפוס ינץ בע"מ
* ריסטו סנטלה, המשיח בברית החדשה - לאור ספרי חז"ל, 1984, דפוס ינץ בע"מ

## ראו גם
* משלי ישו

## קישורים חיצוניים

## הערות שוליים

קטגוריה:ישו
קטגוריה:הברית החדשה
קטגוריה:נסים בנצרות
Kiss and Make Up

"**Kiss and Make Up**" (בעברית: "**נשיקה והשלמה**") הוא שיר שהוקלט על ידי הזמרת-יוצרת הבריטית דואה ליפה, ביחד עם להקת בנות הקיי-פופ הדרום קוריאנית בלאקפינק, מתוך אלבום הבכורה של ליפה, *[[Dua Lipa (אלבום)|Dua Lipa: Complete Edition]]*. השיר יצא לאור ב-19 באוקטובר 2018, על ידי חברת התקליטים האחים וורנר.

השיר הגיע למקום הרביעי במצעד השירים של פלנדריה.

## רקע וכתיבה
השיר נכתב על ידי דואה ליפה, צ'לצ'ה גריימס, יאניק רסטוגי, זכרי ריימונד, מת'יו ג'ומפה-לפין, מארק וינסנט וטדי פארק והופק על ידי בנקס & רנקס. השיר זכה בפרס ה-BreakTudo בקטגוריית "שיתוף הפעולה הטוב ביותר של השנה".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-355 מיליון השמעות.

## הצלחה
אף על פי שלא יצא כסינגל, זכה השיר להצלחה רבה ברחבי העולם. במצעד הבילבורד הוט 100 הגיע למקום ה-93. במצעד ה-Gaon של קוריאה הדרומית, הגיע למקום ה-75. במצעד השירים של מלזיה הגיע למקום הראשון, תוך שבמצעד השירים של ניו זילנד הגיע למקום ה-32.

השיר דורג במצעדי סוף השנה שבפולין, חבר המדינות, רומניה, ורוסיה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דואה ליפה
קטגוריה:שירי בלאקפינק
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי דואה ליפה
קטגוריה:שירים שנכתבו על ידי טדי פארק
קטגוריה:שירים על נשיקות
קטגוריה:סינגלים שהגיעו למקום הראשון במלזיה
בית בלאקפינק

**בית בלאקפינק** (בקוריאנית: **블핑하우스**; בהליטון הקוריאני המחודש: **Beulping Hauseu**) הוא מופע מגוון דרום קוריאני של להקת הקיי-פופ הדרום קוריאנית בלאקפינק, ששודר על ידי תחנת הטלוויזיה הדרום קוריאנית JTBC. המופע הציג את חברות הלהקה ואת מה שהן עשו בחיי היומיום שלהן.

הפרק הראשון של המופע שודר בערוץ JTBC2, ב-6 בינואר 2018. המופע שודר גם ביוטיוב.

## היסטוריה
חברת התקליטים של בלאקפינק YG אנטרטיינמנט, החליטה כי יצולם מופע מגוון בו יוצגו חייהן הפרטיים של כל ארבע חברות הלהקה. הטיזר הרשמי של המופע המגוון פורסם לראשונה ב-28 בדצמבר 2017. בכמה שעות בודדות, הצליח הטיזר לצבור למעלה ממיליון צפיות, דבר אשר גרם להד תקשורתי רחב, הן מצד מבקרי הטלוויזיה והן מצד מעריציהן של ארבע חברות הלהקה.

את המופע הראשון שלה, קיימה בלאקפינק כשהיא ביצעה את סינגל הבכורה שלה "Boombayah", תוך שהיא ביצעה גם את הלהיט "Whistle". שידור הבכורה של המופע היה ב-21 באוגוסט. בעקבות הצלחת המופע, הודיעה חברת התקליטים של הלהקה כי מופע מגוון אודות חייהן של חברות הלהקה ישודר בטלוויזיה. עם זאת, עד נובמבר 2017, לא פרסמה חברת התקליטים דבר אודות המופע.

בנובמבר 2017 פרסמה חברת התקליטים את הטיזר הרשמי של המופע המגוון בערוץ היוטיוב של בלאקפינק. בטיזר, ניתן את חברות הלהקה כשהן מבצעות את פעולות היומיום שלהן ומדברות למצלמה על מה שעובר עליהן, על מה שהן מרגישות וכולי.

## פרקים

## קישורים חיצוניים
* פלייליסט באתר יוטיוב המכיל את פרקי הסדרה

## הערות שוליים

קטגוריה:בלאקפינק
I Will Always Love You: The Best of Whitney Houston

**I Will Always Love You: The Best of Whitney Houston** (בעברית: **אני תמיד אוהב אותך: הטוב ביותר של ויטני יוסטון**) הוא אלבום אוסף של הזמרת ויטני יוסטון אשר יצא לאחר מותה של הזמרת ב-13 בנובמבר 2012 על ידי תקליטי RCA.

## תוכן ושחרור
האלבום מכיל אוסף של להיטים של הזמרת מכל הקריירה שלה כגון "", "How Will I Know" ו-"I Will Always Love You". בנוסף לגרסה הרגילה של האלבום שוחררה לו גם מהדורה מורחבת הכוללת להיטים נוספים שלא נכנסו לגרסה הרגילה. האלבום בגרסה הרגילה מגיל שני דיסקים כאשר הדיסק הראשון הוא אלבום עצמו והדיסק השני הוא מספר דואטים שביצעה יוסטון עם אמנים נוספים. בחלק מהשירים נעשו גם עיבודים חדשים של המפיק המוזיקלי קלייב דייוויס.

בנוסף ללהיטים הגדולים האלבום גם כלל שיר חדש בשם "Never Give Up" אותו יוסטון הקליטה בעבר אך לא שחררה. מתוך האלבום יצא השיר "I Look to You" כסינגל היחיד מהאלבום ב-25 בספטמבר אותה שנה בגרסה מחודשת עם אר קלי. בנוסף לשיר "Never Give Up" שוחרר קליפ מילים ב-6 בנובמבר אותה שנה בערוץ היוטוב של יוסטון.

בשנת 2013 האלבום גרף שני פרסים בטקס פרסי NAACP Image בקטגוריות "האלבום היוצא הדופן של השנה, ו"השיר היוצא הדופן של השנה" על הגרסה המחודשת ל-"I Look at You".

עם שחרורו האלבום הגיע למקום ה-14 בארצות הברית ולמקום השני במצעד אלבומי ה-R&B וההיפ-הופ האמריקאי.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי ויטני יוסטון
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי אוסף באנגלית
קטגוריה:אלבומי חברת RCA רקורדס